钦定古今图书集成/明伦汇编/皇极典/第271卷 > 丘濬大学衍义补 > 《赏罚》
## 钦定古今图书集成/明伦汇编/皇极典/第271卷 > 丘濬大学衍义补 > 《赏罚》

程子曰：圣人所知，宜无不至也；圣人所行，宜无不尽
也。然而《书》称尧舜，不曰刑必当罪，赏必当功，而曰罪
疑惟轻，功疑惟重。与其杀不辜，宁失不经，异乎后世
刻核之论矣。

万物，皆只是一个天理，已何与焉？至如言“天讨有罪，
五刑五用哉！天命有德，五服五章哉！”此都只是天理，
自然当如此。人几时与？与则便是私意。有善有恶，善
则理当喜，如《五服》自有一个次第，以章显之；恶则理
当恶，彼自绝于理，故五刑五用，曷尝容心喜怒于其
间哉！舜举十六相，尧岂不知？只以他善未著，故不自
举。舜诛四凶，尧岂不察？只为他恶未著，那诛得他。举
与诛，曷尝有毫发别于其间哉？只有一个义理，义之
与比。

元城刘氏曰：“人主所以鼓动天下、制驭臣民之柄，莫
大于赏罚。使赏必及于有功，罚必加于有罪，则四海
之内，竦然向风，而无不心服者矣。惟其无功者虚受，
有罪者幸免，遂容僭滥，而其弊将至于无所劝惩。然
则为天下者，安可不以至公而慎用之乎？”

华阳范氏曰：“人君赏一人而天下莫不劝，罚一人而
天下莫不惧，岂力足以胜亿兆之众哉？处之中理而
能服其心也。用一不肖而四方莫不解体，杀一无罪
而百姓莫不怨怒，岂必人人而害之哉？处之不中理
而不能服其心也。”

武夷胡氏曰：“人主以天下为度者也，所好当遵王道，
不可以私劳行赏；所恶当遵王路，不可以私怨用刑。
其喜怒则当发必中节，和气絪缊而育万物也。”
吕氏本中曰：“赏必当功，罚必当罪，刻核之论也。罪疑
惟轻，功疑惟重，君子长者之心也。以君子长者之心
为心，则自无刻核之论，如君子不尽人之欢，不竭人
之忠”，去其臣也，必可使复仕，去其妻也，必可使复嫁。
如此等论，上下薰蒸，则太平之功可立致也。芝草生，
甘露降，醴泉出，皆是此等和气薰蒸所生。

朱子曰：“古之欲为平者，必称其物之大小高下，而为
其施之多寡厚薄，然后乃得其平。若不问其是非曲
直而待之如一，则是善者常不得伸，而恶者反幸而
免，以此为平，是乃所以为大不平也。故虽尧舜之治，
既举元、凯，必放共、兜，此又《易象》所谓遏恶扬善，顺天
休命者也。盖善者天理之本然，恶者人欲之邪妄。是”
以天之为道。既福善而祸淫。又以赏罚之权寄之司
牧。使之有以补助其祸福之所不及。然则为人君者，
可不谨执其柄而务有以奉承之哉。